
CONSILIUL LOCAL

Nr. U92005-002621, U32005-002063/20.06.2005
REFERAT

privind avizarea Planului Urbanistic Zonal - Lotizare 

Zona Câmpului, Timişoara
 
Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.

Având în vedere documentaţia înregistrată la noi cu nr. U92005-002621/13.06.2005 şi U32005-002063/10.05.2005, prin care se solicită avizarea din punct de vedere urbanistic a Planului Urbanistic Zonal – Lotizare Zona Câmpului, Timişoara.

Având în vedere cerinţele Certificatului de Urbanism nr. 1959 din 20.04.2005.
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Planului Urbanistic Zonal – Lotizare Zona Câmpului, Timişoara.
Documentaţia este iniţiată de foştii proprietari ai terenului Mateoc Ioan Viorel şi soţia Mateoc Doinita Maria, şi este elaborată de sc IDENTITY srl, proiect nr. P-11/2003.
Între timp terenul a fost vândut, conform Contractului de Vânzare – Cumpărare nr. 1800 din 11 aprilie 2005 iar noi proprietari, Grigorescu Dan-Viorel şi soţia Grigorescu Georgeta-Ileana şi Ionescu Mircea-Pietro şi soţia Ionescu Florina-Vasilica, au preluat în continuare documentaţiile deja eliberate.

Terenul studiat în cadrul PUZ se află situat în zona de nord-est a municipiului Timişoara, adiacent străzii Câmpului şi Canalului Subuleasa, din zona Fabric-Câmpului. 
În conformitate cu PUG Timişoara zona este cuprinsă în intravilanul municipiului Timişoara, încadrată în UTR 58, având destinaţia de zonă de locuinţe şi funcţiuni complementare, cu construcţii cu regim de înălţime de P,P+1 şi P+2 niveluri, cu caracter preponderent rezidenţial.
Parcela studiată în cadrul P.U.Z. are suprafaţa totală, conform CF nr. 107566, nr. top 8101/2; 8102/1/2/1 – drum, în suprafaţă de 1785mp şi nr. top 8101/2; 8102/1/2/2 – arabil în intravilanul extins, în suprafaţă de  5415 şi este în proprietatea lui Grigorescu Dan-Viorel şi soţia Grigorescu Georgeta-Ileana şi Ionescu Mircea-Pietro şi soţia Ionescu Florina-Vasilica. 
Prin documentaţia prezentată se propune realizarea unei lotizări de 8 parcele destinate construirii de locuinţe individuale, cu fronturile stradale oscilând de la 20m la 25m.
Strada Câmpului este prevăzută a fi de 12m, cu două benzi carosabile 2x3,5m şi pietonal cu zonă verde lateral.

Deservirea rutieră a parcelelor propuse se va face pe un drum nou creat, perpendicular pe strada Câmpului prin dezmembrarea din terenul deţinut de beneficiari a suprafeţei de 1785 mp, conform CF nr. 107566, nr. top 8101/2; 8102/1/2/1 - drum. Acest nou drum creat va trece în domeniul public, conform Ofertei de Donaţie nr. 1944 din 21.06.2005 date de aceştia. Deoarece pe parcela deţinută de proprietari, Grigorescu Dan-Viorel şi soţia Grigorescu Georgeta-Ileana şi Ionescu Mircea-Pietro şi soţia Ionescu Florina-Vasilica, în urmă cu mai mulţi ani a existat un proces cu privire la amplasarea reţelelor de către RA AQUATIM Timişoara pe proprietatea acestora şi pierdut de către RA AQUATIM Timşoara, conform Sentinţei  Sentinta Civila nr.3772/27 Martie 1996, Judecatoria Timisoara, Dosar nr. 17778/1995 şi Decizia Civilă nr. 1281 din Şedinţa publică din 21 Oct 1996, Tribunalul Timiş Timişoara, Secţia Civilă, Dosar nr.2921/C/1996, prin care se respinge apelul declarat de RA Aquatim Timişoara împotriva Sentinţei nr.3772 / 27 Martie 1996, sentinţe anexate la documentaţie. Drumul nou ce se va realiza va reglementa situaţia acestor reţele, ce trebuie să fie amplasate pe domeniul public.
Strada nou creată, deoarece va deservi un număr mic de parcele – 8, va fi realizată din dale înierbate pentru a păstra procentul de zonă verde datorată canalului şi prevăzută în PUG.
Suprafaţa pe care se va realiza drumul va trece în domeniul public, conform Ofertei de Donaţie nr. 1944 din 21.06.2005.

Procentul de ocupare al terenului va fi de maxim 40%. Regimul de înălţime maxim admis va fi de P+2E+M, cu demisol parţial sau total, iar locuinţele vor fi amplasate în retragere faţă de aliniamentul stradal cu minim 6m conform reglementărilor propuse în această documentaţie.

La realizarea construcţiilor se vor respecta condiţiile impuse prin avizele eliberate de deţinătorii de reţele şi utilităţi publice.

Planul Urbanistic Zonal – Lotizare Zona Câmpului, Timişoara se va integra în Planul Urbanistic General al Municipiului Timişoara şi va avea o valabilitate de10 ani. 

